Laululava enda arendamine seisab aga maa munitsipaliseerimise taga. See on seni riigimaa ja detailplaneering, mille me kunagi kiiresti valmis tegema pidime, seisab seni kasutult. Ei ole me siia ehitanud polüfunktsionaalset areeni, kus saaks kontserte  korraldada, kui pealava kinni, ega kõlakoda, kus saaks pidada 1000-2000 inimesele mõeldud pidusid. Nii väikesel hulgal on laulukaare all üsna nutune ja kõle olla.